உலூனா 25

**உலூனா 25** (*Luna 25*, *Luna-Glob lander*, **நிலாக் கோளகத் தரையிறங்கி**) என்பது  உருசிய நடுவண் விண்வெளி நிறுவனம் திட்டமிட்ட **நிலாத்** தரையிறங்கித் திட்டப் பணி ஆகும். இது நிலாவின் தென் முனைக்கு அருகே போகுசுலாவ்சுகி பள்ளத்தில் தரையிறங்கும். 1970 களில் இருந்து சோவியத்  உலூனா திட்டத்தின் தொடர்ச்சியை வலியுறுத்துவதற்காக இது  உலூனா - க்ளோப் லேண்டரில் இருந்து லூனா 25 என மறுபெயரிடப்பட்டது. இருப்பினும் இது ஒரு கட்டத்தில் லூனா - குளோப்நிலா ஆய்வு திட்டம் என்று கருதப்பட்ட  பகுதியாகும்.  

உலூனா 25 விண்கலம் 2023 ஆகத்து 10, 23:10 ஒசநே மணிக்கு, சோயூசு-2.1பி ஏவுகலன் மூலம் உருசியாவின் அமூரில் உள்ள வசுத்தோச்சினி விண்வெளி ஏவுதளத்தில் இருந்து விண்ணுக்கு ஏவப்பட்டது.

உலூனா-25 நிலாவின் தென்முன்னையில் ஆகத்து 23 அன்று மென்மையாகத் தரையிறங்க இருந்தது. ஆனால், அது நடப்பதற்கு முன்பாக வட்டணையில் நகர்ந்துகொண்டிருந்த விண்கலம் தொழில்நுட்ப கோளாறுகளை எதிர்கொண்டதை அடுத்து, 2023 ஆகத்து 19, 11:57 மணிக்கு கட்டுப்பாடற்ற வட்டணையில் சுற்றிவந்து நிலாவில் விழுந்தது.

## வரலாறு
1998ஆம் ஆண்டுக்குள் இரண்டு விண்கல வடிவமைப்புகள் குறித்து மதிப்பீடு செய்து, தற்போது லூனா 25 என்று அழைக்கப்படும் பிறப்புநிலைத் திட்டங்கள் 1990களின் பிற்பகுதியில் தொடங்கின. இந்தத் திட்டத்தை புதுப்பித்து முடிக்க முயற்சிகள் 2000 கள் முழுவதும் தொடர்ந்தன. மேலும் JAXA இன் இப்போது நீக்கப்பட்ட நிலா - A சுற்றுக்கலத்துடன் இணைத்து மேற்கொள்ளவிருந்த பன்னாட்டு ஒத்துழைப்பு முயற்சி கைவிடப்பட்டதால் நிறுத்தப்பட்டன , மேலும் இந்திய விண்வெளி ஆராய்ச்சி நிறுவனத்துடன் (இஸ்ரோ) மற்றொரு கூட்டுறவு நிலாப் பயணத்தின் அழுத்தம் (உருசிய ஈடுபாடு இல்லாமல் தொடர்ந்தது). இதனால், இந்தியா தன் தரையிறங்கியைத் தானே வடிவமைத்துக் கொள்ள நேர்ந்தது

2010 களின் தாமதங்கள் முதலில் 2011 இல் போபோசு - கிரண்டின் தோல்வியால் கொண்டுவரப்பட்ட குறிப்பிடத்தக்க மறுசீரமைப்புத் தாமதத்திலிருந்து ஏற்பட்டது. புதிய் லூனா 25 வடிவமைப்பு உருவாக்க நேர்ந்த சூழல் இதுதான். வானிலைச் செயற்கைக்கோள் எலக்ட்ரோ - எல் எண் 2 அமைப்பும் ஸ்பெக்டர் - ஆர்ஜி ஆய்வகமும், தரையிறங்கும் தளமான  உருசிய விண்கல டெவலப்பர் என். பி. ஓ  இலாவோச்கின் மீது வளநிலை அழுத்தங்களை வைத்ததாலும் தரையிறங்கியின் பணிகள் தாமதமாகின.

2017  அளவில் விண்கலத்திற்கான செலுத்த அமைப்பு உருவாக்கப்பட்டு,  பூட்டும் அறையில் கோர்ப்பில்  இருந்தது.

தரையிறங்க கருதியுள்ள இடம், பொகுலாவ்சுகி குழிப்பள்ளத்துக்கு வடக்கில்    ஆகிய ஆயத் தொலைவுகளில் உள்ளது; மாற்றுப் பின்னணியக் களங்கள் மஞ்சினி குழிப்பள்ளத்துக்கு தென்மேற்கில்   ஆகிய ஆயத் தொலைவுகளிலும் பென்ட் லாந்து A குழிப்பள்ளத்துக்குத் தெற்கில்  ஆகிய ஆயத் தொலைவுகளிலும்  உள்ளன.

நிலாத் தரைப்பரப்பில் தரையிறங்கியின் எதிர்பார்ப்பு திட்டக் காலம் குறைந்தது ஒரு புவியாண்டாகும்.

## திட்டம்

இந்தத் திட்டத்துடனான, தொடக்கப் பணித் திட்டத்தில் ஒரு  தரையிறங்கியும் ஒரு சுற்றுகலனும் இருந்தன. சுற்றுகலன்  மொத்தல் ஊடுருவிகளையும் உள்ளடக்கியிருந்தது. அதன் தற்போதைய வடிவத்தில் ,  உலூனா 25 என்பது தரையிறங்கும் தொழில்நுட்பத்தை நிறுவும் முதன்மை நோக்கத்துடன் ஒரு தரையிறங்கியை மட்டுமே கொண்டுள்ளது. இந்தப் பணி 30 கிலோ (66 பவுண்டு) எடையுள்ள அறிவியல் கருவிகளை கொண்டு செல்லும். இதில் மண் பதக்கூறுகள் எடுக்க உதவும்  துளையீட்டு வன்பொருளுக்கான  எந்திரன்கையும் அடங்கும்.

## ஏவுதலும் விண்கலக் கட்டுபாடும்

இந்த ஏவுதல் திட்டமிட்டபடி, 2023 ஆகத்து 10 அன்று வோசுத்தோச்சினி  விண்வெளித் தளத்தில் இருந்து பிரிகாத் மேல் கட்டத்துடன் சோயுசு - 2.1 பி  ஏவூர்தி வழியாகத்  ஏவப்பட்டுள்ளது.  ஆகத்து 16 அன்று திட்டமிட்டபடி, ஆய்கலம் நிலாவின் வட்டணையில் நுழைந்தது. தரையிரங்கும் நாள் திட்டமிட்டபடி   ஆகத்து 21 ஆகக் கூறப்பட்டது.

உரோசுகோசுமோசு ஆகத்து 19 அன்று "தரையிறங்கியின் இயல்புக்கு மாறான சூழ்நிலைமையால்", "முந்து இறங்கல்" வட்டணைக்குச் செலுத்தும் சிறிய பொறியின் எரியூட்டல் கட்டளை பொய்த்தது என அறிவித்தது. உரோசுகோசுமோசு ஆகத்து 20 அன்று ஆய்கலம் தொலைத்தொடர்பிழந்ததும் நிலாத் தரையில் மோதிச் சிதறுண்டது என அறிவித்துள்ளது.  இதற்கான காரணத்தை அறிய ஒரு குழு அமைத்துளளதாகவும் கூறியுள்ளது.

## அறிவியல் கருவிகள்

தரையிறங்கி   30 கிலோ (66 எல்பி) ஏற்புசுமையைக் கொண்ட  கீழ்வரும் ஒன்பது அறிவியல் கருவிகளை உள்ளடக்கும்.

* ADRAN - LR முனைவுறு நிலாத் தரைப்படிவின் நொதுமி, காம்மாக் கதிர் பகுப்பாய்வு
* ARIES - L = புறக்கோள மின்ம ஊடக அளவீடு
* LASMA - LR - ஒருங்கொளி பொருண்மை கதிர்நிரல் அளவி
* LIS - TV - RPM அகச்சிவப்பு நிறமாலை கனிமங்கள்,  தனிமங்களின் படிமமாக்கம்
* நிலாத் தரைப்படிவின் தூசி மற்றும் நுண்பொன்ம அளவீட்டுக் கருவி
* THERMO - LL - நிலாத் தரைப்படிவின் வெப்பவியல் நிகழ்வுகளின்  இயல்புகளின் அளவீtடுக் கருவி
* SDS - LL - இயற்காட்சி, களத்தரைப் படிமமாக்கம்
* ஒருங்கொளி எதிர்தெறிப்பி - நிலாவில் வீவாணிச் (இரேடார்) செய்முறைகளைச் செய்யும் கருவி
* BUNI - திறன் அறிவியல் தரவு  ஒத்துழைப்புக் கருவி

சுவீடனின் லினா - எக்ஸ்எஸ்ஏஎன்என்எஃப் என்ற சரக்குப் பெட்டகம் லூனா 25 என்எப் உடன் பறக்கவிருந்தது , ஆனால் ஏவுதளத் தேதி தாமதமானதால், சுவீடனை இந்த திட்டத்தை நீக்கிட வைத்தது. அதற்கு பதிலாக லினா - எக்ஸ்எஸ்ஏஎன் 2019 இல் சாங் இ- 4 கலத்தில்  இணைந்தது.

எசாவின்(ESA) பிளாட் - டி வழிசெலுத்தல், செயல்விளக்க ஒளிப்படக் கருவி. முதலில் இந்தப் பணியில் பறக்க திட்டமிடப்பட்டது , ஆனால் ஏற்கனவே ஒரு வணிகப் பணி வழங்குநரிடமிருந்து வாங்கப்பட்டு , 2022 ஆம் ஆண்டு உக்ரேனில்  உருசியப் படையெடுப்பு,   உருசியா மீதான ருளாதாரத் தடைகள் காரணமாக தொடர்ச்சியான பன்னாட்டு ஒத்துழைப்பின்மையால் தங்கள் பணியில் எசாவின்  பறக்கும் கருவி  கல்த்தில் இணைக்கப்படவில்லை.

## மேலும் காண்க
* லூனா திட்டம்
* உலூனா 7
* உலூனா 9
* உலூனா 16
* உலூனா 20
* உலூனா 24
* உலூனா 26
* உலூனா 27
* உலூனா 28
* லூனா 1
* லூனா 2
* லூனா 3
* நிலாத் தென்முனை
* நிலாத் தண்ணீர்
* சோவியத் குழுவுள்ள  நிலா நிகழ்ச்சிநிரல்கள்
* சந்திரயான்-3

## மேற்கோள்கள்

## வெளி இணைப்புகள்
* 
* Lunar and Planetary Department Moscow University
* Soviet Luna Chronology
* Exploring the Moon: Luna Missions

பகுப்பு:நிலாவுக்கான பயணத் திட்டங்கள்
பகுப்பு:2023 நிகழ்வுகள்
பகுப்பு:லூனா திட்டம்